
Prishtinë, më 29.03.2024
Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 Për Mënyrën e Paraqitjes së Kërkesës dhe Kriteret për Konstatimin e Përqendrimit të Ndërmarrjeve shpallë këtë:

NJOFTIM I PËRQENDRIMIT

Autoriteti i Konkurrencës i Republikës së Kosovës me datë: 13.03.2024, me Nr. Prot. 153/24-11/H dhe plotësimit të kërkesës së datës: 18.03.2024, me Nr. Prot. 174/24-11/H, ka pranuar kërkesën për Njoftim të Përqendrimit përmes znj. Blerina Strana - Përfaqësuese Ligjore lidhur me blerjen e 100% të aksioneve URC Systems, spol. s.r.o (URC) nga Piombino Group a.s. (Piombino).

Njoftimi për Përqendrim është i bazuar në Marrëveshjen e Bashkëpunimit, të lidhur mes palëve, me datë 7 Mars 2024.

[bookmark: _GoBack]Piombino Group a.s, është shoqëri aksionare me seli në Generála Píky 430/26, Dejvice, 16000, Pragë 6, Çeki. Me numër të biznesit 14432838. Piombino është një kompani që i përket Grupit JH, e kontrolluar përfundimisht vetëm nga z. Jakub Havralnt (JH), (“Grupi JH”), respektivisht një SPV, pa ndonjë aktivitet biznesi.
Pjesë kryesore e Grupit JH, është grupi i biznesit dhe investimeve Rockaway (“Rockaway Group”). Aktivitetet e Rockaway group janë të fokusuara kryesisht në tregtinë elektronike, udhëtimin elektronik, teknologjitë financiare, botimin e mediave dhe librave, shitjen me shumicë dhe pakicë, kapitalin sipërmarrës  e real dhe investimet për zhvillimin e pasurive. Rockaway Group është aktiv në Kosovë përmes subjektit, Gjirafa Group, e cila operon në Kosovë si një motor kërkimi në gjuhën shqipe, një platformë marketingu online dhe një platformë e-commerce.
URC Systems, spol., s.r.o, me seli në Vrahovickà  825/156b, Vrahovice, 79822 Prostejov, Çeki, me numër të biznesit, 25547526. URC është aktive në kërkimin, zhvillimin dhe prodhimin e pajisjeve teknike ushtarake dhe të mbrojtjes, veçanërisht në fushat e sistemeve të zbulimit dhe bllokimit, zbulimit dhe vëzhgimit të radios, bllokimit të radios, automjeteve tokësore pa pilot, qendrave dhe sistemeve të monitorimit të sigurisë. 
Në lidhje me produktet në këto fusha, URC ofron gjithashtu shërbime trajnimi, edukimi, shërbimi dhe mirëmbajtjeje. Kjo kompani nuk është në asnjë mënyrë prezente dhe nuk gjeneron asnjë qarkullim në Kosovë.
Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë, Rr. Migjeni, kati VI [ish objekti i bankës së Lubjanës], Nr. tel :+381 /0/ 38 200 10982, apo në email adresën: info.konkurrenca@rks-gov.net, në afat prej 15 ditëve nga dita e publikimit në webfaqe të AKRK-së.


2
Autoriteti i Konkurrencës
Adresa: Rr. Migjeni nr. 21,10000 Prishtinë.  Kati i VI, zyra Nr.1
                     Tel: +383 /0/ 38 200 109 82,  E-mail: info.konkurrenca@rks-gov.net


image1.wmf

